title: “Ta’lim muassasalarida boshqaruv va o‘quv sifatini
text: 304
  “Ta’lim muassasalarida boshqaruv va o‘quv sifatini
  takomillashtirish muammolari” – respublika ilmiy-amaliy konferensiyasi
  JIZZAX DAVLAT PEDAGOGIKA UNIVERSITETI
  06.12.2022
  siyosiy va iqtisodiy shart-sharoitlarni yaratishga ham sabab bo‘ladi. Shu bilan birga qabul qiluvchi
  mamlakat iqtisodiyotiga salmoqli daromad olib keladi.
  Umuman shuni aytib o‘tish kerakki, oliy ta’limning jozibadorligi va sifati oliy ta’limning
  xalqarolashishi bilan chamcharchas bog‘liq. Eng ko‘p xalqaro talabalarni jalb qilgan davlatlarning
  universitetlari xalqaro reytinglarda eng yuqori o‘rinlarni egallagani ham bejizga emas. Masalan,
  Jahon universitetlari akademik reytingida AQSHning 200 ta universiteti o‘rin olgan bo‘lsa, Buyuk
  Britaniyaning 65 universiteti ushbu reytinga kiritilgan.89
  Markaziy Osiyo davlatlari oliy ta’lim tizimining global oliy ta’lim tizimiga integratsiya
  jarayoni o‘tgan asrning oxiri, 21-asr dastlabki yillariga to‘g‘ri keladi.
  Mazkur mintaqa mamlakatlari oliy ta’lim tizimining xalqarolashishi darajasi va ko‘lami
  borasida ham sezilarli farqlar bor. Ayniqsa Qozog‘iston Respublikasini ajratib ko‘rsatish mumkin.
  Xalqaro talabalar oqimi va akademik mobillikda ham mintaqaning boshqa mamlakatlariga
  nisbatan ustunlikka ega. Qozog‘iston Respublikasi oliy ta’lim muassasalari mintaqada eng ko‘p
  xalqaro talabalarni qabul qiladi va bu mamlakat talabalari xorijiy mamlakatlarga o‘qish uchun eng
  ko‘p chiqib ketadi.YUNESKO statistika instituti hisobotiga ko‘ra, 2019-2020 o‘quv yilida
  Qozog‘istonda 40 ming xorijlik talaba ta’lim olgan bo‘lsa, 2020-2021 o‘quv yilida bu ko‘rsatkich
  10 mingdan ortiq nafarga kamayib, 29 mingni tashkil etdi.90 Bu davrda O‘zbekistondan borgan
  talabalar soni 25000 tadan 15000 taga kamaygan.
  Shu bilan birga Qozog‘iston ayni vaqtda mintaqa davlatlari orasida talabalari xorijda eng
  ko‘p o‘qiydigan mamlakat hisoblanadi. 2019-yil yakunlariga ko‘ra qozo‘gistonlik 89,292 nafar
  talaba xorijiy mamlakatlar oliy ta’lim muassasalarida ta’lim olgan.91 Rossiya Federatsiyasi
  qozog‘istonlik talabalarni jalb qilish bo‘yicha yetakchi bo‘lib, bu mamlakatda 2019-2020 o‘quv
  yilida 71,368 nafar talaba ta’lim olgan. Shuningdek O‘zbekiston va Qirg‘izistonning ham ta’lim
  sohasidagi xalqarolashishini ham e’tirof etish kerak.
  Xulosa sifatida shuni aytish mumkinki, oliy ta’limning xalqarolashishida talabalarning
  akademik mobilligi muhim ahamiyatga egaligi bilan birgalikda, uning eng ajralmas unsurlaridan
  biri hamdir. Ya’ni oliy ta’limning xalqarolashishini xalqaro talabalarsiz tasavvur qilib bo‘lmaydi.